Fra købsaftalen underskrives til boligen overtages, vil du blive opdateret om byggeriets fremskridt. Du vil muligvis blive inviteret til informationsmøder og endda få muligheden for at besøge byggepladsen. I nogle tilfælde kan du tilmed have indflydelse på valg af materialer i boligen, såsom gulvbelægning, køkken og sanitet.
På overtagelsesdagen kan du have en byggesagkyndig med til at gennemgå boligen og rapportere eventuelle fejl og mangler, som sælgeren skal udbedre.
Efter overtagelsen vil der typisk være et 1-års og i visse tilfælde et 5-års gennemsyn for at sikre, at alt er som aftalt.